
REFERAT 

Privind acordarea scutirii la plata impozitului pe cladiri aferent cladirii situate in Timisoara Calea  Bogdanestilor nr. 4 datorat bugetului local pentru anul 2011, CASEI DE AJUTOR RECIPROC A PENSIONARILOR TIMIŞOARA - CARP - 

In data de 03.12.2010 Casa de Ajutor Reciproc a Pensionarilor Timisoara, CIF 6280627, cu sediu in  Timisoara, Calea Bogdanestilor nr.4,  depune cererea inregistrata la registratura Directiei Fiscale a Municipiului Timisoara, prin care solicita in baza art. 250 alin. (1) pct. 19 din Legea nr. 571/2003 privind Codul fiscal acordarea scutirii de la plata impozitului pe cladiri aferent cladirii situata in Timisoara Calea Bogdaneștilor nr.4, datorat bugetului local al municipiului Timisoara pentru anul fiscal  2011. 
In conformitate cu prevederile art.250 alin.(1) pct.19 din Legea nr.571/2003 privind codul fiscal, modificata: Clădirile pentru care nu se datorează impozit, prin efectul legii, sunt, după cum urmează (…):19. clădirile utilizate pentru activităţi social-umanitare, de către asociaţii, fundaţii şi culte, potrivit hotărârii consiliului local.” Mentionam faptul ca, scutirea prevazuta de la art. 250 alin. (1) pct. 19 din Legea nr. 571/2003, se acorda prin Hotarare a Consiliului Local, in cazul in care este indeplinita conditia instituita de art.250 alin. (1) pct. 19, constand in  utilizarea cladirilor de catre asociatii, fundatii si culte pentru activitati social-umanitare. 
Conform dispozitiilor Legii nr. 540/2002 privind casele de ajutor reciproc ale pensionarilor:

· art.1 „Casele de ajutor reciproc ale pensionarilor sunt organizaţii cu caracter civic, persoane juridice de drept privat cu caracter nepatrimonial, neguvernamentale, apolitice, cu scop de caritate, de întrajutorare mutuala şi de asistenta socială.”
· art. 2 „Înfiinţarea, organizarea şi funcţionarea caselor de ajutor reciproc ale pensionarilor se realizează în baza prevederilor referitoare la asociaţii din <LLNK 12000    26130 301   0 32>Ordonanta Guvernului nr. 26/2000 cu privire la asociaţii şi fundaţii.”
· art. 7 „Casele de ajutor reciproc ale pensionarilor au ca scop principal sprijinirea membrilor lor prin acordarea de împrumuturi rambursabile, ajutoare nerambursabile şi ajutoare pentru acoperirea cheltuielilor cu inmormantarea foştilor membri.”
· art. 8 ”Casele de ajutor reciproc ale pensionarilor pot desfasura şi alte activităţi şi servicii decât cele enunţate prin scopul principal: a) organizarea de activităţi culturale, artistice, turistice şi de agrement; b)  prestarea de servicii, contra unei plati reduse, pentru membrii caselor de ajutor reciproc ale pensionarilor şi membrii de familie aflaţi în întreţinerea acestora, folosind munca unor pensionari, membri ai casei respective; c) organizarea de magazine pentru desfacerea de produse alimentare la preţuri de producţie, administrarea de case de odihna şi tratament, organizarea de centre pentru repararea de obiecte electrocasnice, îmbrăcăminte, incaltaminte; d) efectuarea de servicii funerare pentru membrii decedati ai caselor de ajutor reciproc: confecţionarea de sicrie şi asigurarea transportului; e) alte acţiuni şi forme de asistenta socială.”
Din documentele depuse de Casa de Ajutor Reciproc a Pensionarilor Timisoara, ca urmare a solicitarii formulate de organul fiscal prin adresa nr.E22010-032131/07.01.2007, inregistrate sub nr.E22011-008358/21.03.2011, rezulta urmatoarele: 
· Potrivit dispozitiilor Statutului Casei de Ajutor Reciproc a Pensionarilor Timisoara autentificat prin încheierea nr.539/20.05.2009:

· art. 1” ”Casa de Ajutor Reciproc a Pensionarilor din Timisoara – denumita pe scurt CARP- este o asociatie persoana juridica de drept privat cu caracter nepatrimonial, neguvernamentala, apolitica, infiintata in anul 1952 in baza Decretului 204/1951, in prezent functionand cu respectarea prevederilor Legii 550/2002 privind casele de ajutor reciproc ale pensionarilor și ale Ordonanței de Guvern nr.26/2000 cu privire la asociatii si fundatii. CARP a fost inregistrata in anul 2005, poz.13 din Registrul Asociatiilor si Fundatiilor de la Judecatoria Timisoara.”
· art. 4 ”Scopul asociației este in principal sprijinirea membrilor prin acordarea de imprumuturi rambursabile, ajutoare pentru acoperirea cheltuielilor cu inmormantarea fostilor membrii, ajutoare nerambursabile si alte modalitati de ajutor.”
· art. 5 ”Obiectivele și activitatile Asociatiei pentru atingerea scopului propus, sunt urmatoarele: (...) 
B. Actiuni-Activitati pentru membrii:

1.Acordarea de: imprumuturi rambursabile, ajutoare nerambursabile, ajutoare in caz de spitalizare si de deces, compensarea biletelor de tratament, alte ajutoare potrivit regulamentelor aprobate de Consiliul Director;
2.Organizarea de activitati culturale si artistice;

3.Organizarea de excursi in tara si si in strainatate;

4.Organizarea si desfasurarea de diverse servicii, la preturi diminuate, pentru membrii, inclusiv de cazare in case de odihna;

5.Asigurarea pentru membrii, a unor servicii inclusiv medicale gratuite sau contra unei plati reduse;

6.Organizarea si/sau participarea la:

· Vernisaje si expozitii;
· Schimburi interculturale;
· Evenimente si manifestari culturale, stiintifice, artistice;
· Conferinte, mese rotude, seminarii, cursuri pe teme de interes pentru membrii;

7.Organizarea unor activitati gen club si biblioteca functionand potrivit regulamentului aprobat de Consiliul Director;

8.Desfasurarea de activitati economice care sa asigure resursele financiare necesare atingerii scopului si obiectivelor asociatiei, cu respectarea legislatiei in vigoare;

9.Realizarea oricarei activitati, in deplina concordanta cu legislatia Romaniei, care sa serveasca scopului si obiectivelor Asociatiei.”

· Potrivit declaratiei pe proprie raspundere a reprezentantului Casei de Ajutor Reciproc a Pensionarilor Timisoara, d-nul Punga Mihail: cladirea situata in Timisoara, Calea Bogdanestilor nr. 4,  nu  este utilizată pentru activitati economice. Activitatile desfasurate in cadrul cladirii in cauza  sunt de natura sociala si anume: 1) servicii medicale prin cabinete de specialitate (medic de familie,laborator, dermatologie, interne-cardiologie, fizioterapie, stomatologie, audiometrie si gastroenterologie) in regim gratuit sau cu tarife reduse pentru membri Casei de Ajutor Reciproc a Pensionarilor ( intre Casa de Ajutor Reciproc a Pensionarilor Timisoara si cabinetele medicale sunt incheiate contracte de comodat, cabinetele suportand doar contravaloarea utilitatilor aferente spatiilor pe care le ocupa);  2) organizare si desfasurarea de excursii subventionate 50%; 3) acordarea de ajutoare sociale nerambursabile pentru membrii CARP cu venituri reduse; 4) sprijin financiar pentru membrii CARP care platesc servicii medicale in unitati de specialitate (explorari functionari complexe, spitalizare, tratamente); acordarea de ajutoare de deces urmasilor membrilor CARP; 5) asigurarea de conditii pentru petrecerea timpului liber (club, cor, cenaclu, cinemateca, formatie folclor, biblioteca); 6) consultanta juridica gratuita.” 
Precizam faptul ca , prin contractele de comodat incheiate de Casa de Ajutor Reciproc a Pensionarilor din Timisoara, cu cabinetele medicale ce functioneaza in incinta cladirii situate in Timisoara Calea Bogdanestilor nr. 4, depuse la Directia Fiscala a Municipiului Timisoara in data de 01.04.2011, Casa de Ajutor Reciproc a Pensionarilor Timisoara da in folosinta gratuita spatii din incinta imobilului in cauza, cabinetelor medicale, acestea avand prin contract stipulata conditia de a acorda gratuit sau cu reducere membrilor Casei de Ajutor Reciproc a Pensionarilor servicii medicale.  

In vederea verificarii indeplinirii conditiei de acordare a scutirii de la plata impozitului pe cladiri aferent cladirii indicate mai sus, conditie prevazuta de art. 250 alin.1 pct. 19 din Legea nr.571/2003 privind Codul fiscal,  constand in utilizarea cladirii pentru activitati social-umanitare, in data de 31.03.2011, in baza art. 57 din OG nr.92/2003 privind Codul de procedura fiscala,  organul fiscal a  efectuat o cercetare la fata locului, respectiv la cladirea indicata mai sus, intocmind in acest sens Procesul verbal incheiat la data de 31.03.2011. In cadrul efectuarii cercetarii la fata locului, organul fiscal a constatat faptul ca imobilul situat in Timisoara Calea Bogdanestilor nr.4 este destinat, in exclusivitate pentru servicii medicale si servicii culturale. 
Astfel, avand in vedere cele prezentate mai sus,  consideram ca pentru cladirea situata in Timisoara, Calea Bogdanestilor nr. 4 Asociatia Casa de Ajutor Reciproc a Pensionarilor Timisoara, se incadreaza in prevederile art.250 alin.1 pct. 19 din Legea 571/2003 privind codul fiscal, prevederi ce reglementeaza acordarea scutirii de la plata impozitului pe cladiri asoiciatiilor  pentru cladirile utilizate de acestea pentru activitati social-umanitare.
Mentionam faptul ca impozitul pe cladiri aferent cladirii situate in Timisoara Calea Bogdanestilor nr. 4 datorat bugetului local al Municipiului Timisoara pentru anul fiscal 2011, este in cuantum de 18.693 lei. 
Avand in vedere cele de mai sus,
PROPUNEM:

Acordarea scutirii de la plata impozitului pe cladiri aferent cladirii situata in Timisoara, Calea Bogdanestilor nr. 4, in cuantum de 18.693 lei, datorat bugetului local al municipului Timisoara pentru anul  fiscal 2011, Casei de Ajutor Reciproc a Pensionarilor Timisoara, CIF 6280627 cu sediul in Timisoara Calea Bogdanestilor nr. 4, in baza art. 250 alin.(1) pct. 19 din Legea nr. 571/2003 privind Codul fiscal.

